
RAPORT DE SPECIALITATE
[bookmark: _Hlk115174790]privind aprobarea implementării proiectului „Construire creșă medie, strada Învățătorului nr.2, municipiul Timișoara”, în cadrul unui parteneriat între Ministerul Dezvoltării, Lucrărilor Publice și Administrației - în calitate de coordonator de reformă PNRR, C 15 - Educație, Compania Națională de Investiții ”C.N.I.” S.A - în calitate de structură de implementare și  Municipiul Timișoara - în calitate de beneficiar al finanțării nerambursabile prin PNRR/2022/C15 – Componenta 15 – Educație, Investiția 1, Operațiunea 2.	


Având în vedere Referatul de aprobare a proiectului de hotărâre privind aprobarea implementării în parteneriat a proiectului, împreună cu CNI, în vederea executării obiectivului de investiţii „Construire creșă medie, strada Învățătorului nr.2, municipiul Timișoara”,a Primarului Municipiului Timișoara,facem următoarele precizări:
Ordinul MDLPA nr. 1254/24.06.2022 – Condiții de accesare a fondurilor europene aferente Planului național de redresare și reziliență  în cadrul apelului de proiecte PNRR/2022/C15/01, PNRR/2022/C15/02, componenta 15 – Educație, investiția 1 – Construirea, echiparea și operaționalizarea a 110 creșe, cu clarificările ulterioare;                                                                                                                                                                                                               
O.G nr. 25/2001 privind înființarea Companiei Naționale de Investiții C.N.I. - S.A.

Prin realizarea „Proiect tip - Construire creșă medie” Ordinul nr.1069/29.07.2021, se are în vedere construirea unei creșe pentru 70 de copii.
 Construcția va avea regimul de înălțime parter, separată în 3 nuclee funcționale după cum urmează: nucleul administrativ (zona de acces), nucleul de copii și nucleul tehnico-gospodăresc.
Pe amplasamentul de pe str.Învățătorului, nr. 2 se propune realizarea unei investitii care va conține minim următoarele construcții:
	- Construcție creșă conform „Proiect tip - Construire creșă medie” Ordinul nr.1069/29.07.2021;
- Teren multifuncțional amenajat cu locuri de joacă;
- Parcare (11 locuri de parcare, dintre care 2 pentru persoanele cu dizabilități);
- Alei pietonale;
   - Spații verzi. 
Construirea unei creșe care să suplimenteze capacitatea generală și implicit să îmbunătățească serviciul de îngrijire a copiilor de vârstă ante-preșcolară, este impetuos necesară în Municipiul Timișoara, deoarece părinții nu vor mai fi nevoiți să apeleze la o grădiniță privată care primește copii sub 3 ani.

Pentru realizarea implementării proiectului: „Construire creșă medie, strada Învățătorului nr.2, municipiul Timișoara” a fost depusă cererea de finanțare cu nr.C15- 02-63, în cadrul apelului de proiecte C15- Educație, Investiția 1- Construirea, echiparea și operaționalizarea a 110 creșe, Operațiunea 2- PNRR/2022/C15/02. Urmare a evaluării cererii de finanțare, a fost semnat contractul de finanțare nr. 96824/29.08.2022. 
Ţinând cont de cele mai sus exprimate, propunem Consiliului Local al Municipiului Timişoara următoarele:

· [bookmark: _Hlk114487988][bookmark: _Hlk115174676]Aprobarea implementării proiectului „Construire creșă medie, strada Învățătorului nr.2, municipiul Timișoara” în cadrul unui parteneriat între Ministerul Dezvoltării, Lucrărilor Publice și Administrației - în calitate de coordonator de reformă, Compania Națională de Investiții ”C.N.I.” S.A - în calitate de structură de implementare și Municipiul Timișoara - în calitate de beneficiar al finanțării nerambursabile, finanțat prin PNRR/2022/C15 – Componenta 15 – Educație, Investiția 1, Operațiunea 2, în baza contractului de finanțare, precum și a Protocolului de colaborare – conform modelului din Anexa 1 la prezenta hotărâre de consiliu.

· [bookmark: _Hlk115174709]Finanțarea proiectului în valoare de 16.640.271,92 lei cu TVA este asigurată de către Ministerul Dezvoltării, Lucrărilor Publice și Administrației, în calitate de coordonator de reformă PNRR, C 15 – Educație cu finanțare europeană prin PNRR– Componenta 15 – Educație, Investiția 1, Operațiunea 2;

· Aprobarea contribuției Municipiului Timișoara pentru viabilizarea terenului în vederea realizării investiției „Construire creșă medie, strada Învățătorului nr.2, municipiul Timișoara” în valoare estimativă de 250.000,00 lei cu TVA;

· Mandatarea primarului municipiului Timișoara pentru semnarea, în numele și pentru Municipiul Timișoara, a tuturor actelor necesare asigurării finanțării implementării proiectului.

Luând în considerare prevederile legale expuse în prezentul raport, apreciem că Proiectul de hotărâre privind aprobarea implementării proiectului „Construire creșă medie, strada Învățătorului nr.2, municipiul Timișoara”, în cadrul unui parteneriat între Ministerul Dezvoltării, Lucrărilor Publice și Administrației, în calitate de coordonator de reformă PNRR, C 15 - Educație,Compania Națională de Investiții ”C.N.I.” S.A, în calitate de structură de implementare și Municipiul Timișoara, în calitate de beneficiar al finanțării nerambursabile prin PNRR/2022/C15 – Componenta 15 – Educație, Investiția 1, Operațiunea 2 – proiecte din cadrul Programului Național de Construcții  de Interes Public sau Social – PNCIPS, îndeplinește condițiile tehnice pentru a fi supus dezbaterii și aprobării plenului Consiliului Local. 

